Държавен вестник, бр. 74, 2014 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  74
а) на лице, за което има данни, че е из-
вършило престъпление или друго нарушение 
на обществения ред; 
б) когато това е необходимо за разкрива-
не или разследване на престъпления и при 
образувано административно-наказателно 
производство;
в) на контролен пункт, организиран от 
полицейските органи;
2. при извършване на действия по иденти-
фикация на лица, когато:
а) самоличността на едно лице не може 
да бъде установена чрез представяне на доку-
мент за самоличност, сведения на граждани 
с установена самоличност, които познават 
лицето, или по друг начин, годен за събиране 
на достоверни данни;
б) лицето е чужденец, търсещ закрила по 
Закона за убежището и бежанците, влязъл е 
не по законоустановения ред или е незаконно 
пребиваващ в Република България;
3. при задържане на лице:
а) което показва тежки психични откло-
нения и с поведението си нарушава общест-
вения ред или излага живота си или живота 
на други лица на явна опасност;
б) за което е налице невъзможност да се 
установи самоличността му в случаите и по 
начините, посочени в чл. 70 ЗМВР;
в) което е обявено за издирване с цел за-
държане, както и по искане на друга държава 
във връзка с неговата екстрадиция или в 
изпълнение на Европейска заповед за арест;
г) в други случаи, определени със закон;
4. когато са налице достатъчно данни, 
че се укриват вещи, свързани с извършено 
престъпление или нарушение;
5. прeди съпровождане или настаняване 
в специален дом за временно настаняване 
на чужденци, когато е приложена мярка за 
административна принуда по реда на Закона 
за чужденците в Република България;
6. в други случаи, определени със закон.
(2) При извършване на проверка на лични 
вещи полицейските органи вземат мерки за 
личната си безопасност и следят проверява-
ните лица да не изхвърлят предмети и вещи.
Чл. 5. (1) Полицейските органи могат да 
извършват проверки на превозно средство, 
кораб, въздухоплавателно средство, контейнер 
и на вещите, превозвани в тях, когато:
1. има данни за извършено престъпление 
или нарушение на обществения ред;
2. има сигнал в ШИС за извършване на 
специфичен контрол.
(2) Проверката по ал. 1 включва: 
1. проверка на личните документи на ли-
цата в превозното средство;
2. проверка на свидетелството за право-
управление;
3. проверка на документите на превозното 
средство и на превозвания товар;
4. проверка на превозното средство.
(3) Проверката на моторни превозни сред-
ства се извършва при неработещ двигател.
(4) При извършване на проверка на пре-
возно средство и на вещите, превозвани в 
него, полицейските органи спазват стриктно 
разпоредбите относно организацията на ра-
бота и реда за осъществяване на дейностите 
по контрол на пътното движение.
Чл. 6. (1) За всички случаи на извършена 
проверка на лични вещи, превозни средства, 
кораби, въздухоплавателни средства, контей-
нери и на вещите, превозвани в тях, по чл. 81 
ЗМВР полицейският орган е длъжен да състави 
протокол (приложение № 1). 
(2) В протокола се отразяват:
1. датата и мястото на проверката;
2. имената, длъжността и местоработата 
на полицейския орган, извършил проверката;
3. основанието, посочено в ЗМВР, за из-
вършване на проверката;
4. вещите, които са проверени, описани по 
вид, състояние и място, където са намерени; 
при проверка на превозни средства се посочват 
регистрационен номер, марка, модел и други 
идентификационни данни;
5. данните на свидетеля и съответното 
лице, чиито вещи или превозни средства са 
обект на проверката.
(3) Протоколът се подписва от полицейския 
орган, от един свидетел и от съответното лице, 
на което се предоставя екземпляр от него.
Чл. 7. Когато при извършване на проверки 
на лични вещи, превозни средства, кораби, 
въздухоплавателни средства, контейнери и на 
вещите, превозвани в тях, се установят данни 
за извършено престъпление от общ характер, 
полицейските органи незабавно създават орга-
низация за запазване на мястото на проверката 
и установяване на свидетели, като докладват 
на оперативните дежурни части с оглед пред­
приемане на необходимите действия по реда 
на чл. 212, ал. 2 от Наказателно-процесуалния 
кодекс (НПК).
Г л а в а  т р е т а
ИЗВЪРШВАНЕ НА ПРОВЕРКИ В ПОМEЩЕ-
НИЯ БЕЗ СЪГЛАСИЕТО НА СОБСТВЕНИКА 
ИЛИ ОБИТАТЕЛЯ ИЛИ В ТЯХНО ОТСЪСТ-
ВИЕ ОТ ПОЛИЦЕЙСКИТЕ ОРГАНИ
Чл. 8. Полицейските органи могат да из-
вършват проверки в помещения без съгласието 
на собственика или обитателя или в тяхно 
отсъствие само когато:
1. следва да се предотврати непосредствено 
предстоящо или започнало тежко престъ-
пление;
2. са налице данни, че в помещението се 
укрива лице, извършило тежко престъпление; 
3. е необходимо оказване на неотложна 
помощ на лица, чийто живот, здраве или 
лична свобода се намират в опасност или са 
налице други случаи на крайна необходимост.